' dito el Ruzante el xe stà un autor e ator de teatro vèneto. Fiol iłexitimo de Giovan Francesco Beolco, profesor a ła facoltà de medisina de l'università de Padoa, ła so atività de teatrante ła scominsia cuando el scominsia a cołaborar col mecenate e łiterato Alvise Corner. Inte ła so prima opera vien mostrà, in contrapoxision tra de łori, el mondo ideałizà dei pastori arcadi e cheło rùstego dei contadini pavani, tolti in xiro par ła so gnoransa. Piesè vanti parò el Ruzante el canbia el so ategiamento verso el mondo contadin, e el se mete invese a raprexentarlo inte ła so realtà, de mixeria, disperasion, sfrutamento e ingiustisia . El ga partesipà a ła Academia dei Infiamai. Łe so opere, che al'epoca łe gavea fato parecchio succèso, łe xe stà praticamente desmentegà a partir dal Siesento, e soło in tenpi rełativamente recenti i studioxi i sa incòrto del vero vałor del Ruzante comediografo. Inte el 1997 Dario Fo, inte el discorso che el gà fato quando ghè stà consegnà el premio Nobel, el gà definìo Ruzante come el pì grando autor de teatro del Rinasimento.